Mette Fossum

Mette Fossum (født 1974) er en norsk journalist, programleder og kommunikasjonsmedarbeider. Hun ble i oktober 2025 ansatt som direktør i Forbrukerrådet.https://www.forbrukerradet.no/siste-nytt/mette-fossum-ny-direktor-i-forbrukerradet/

Fossum er fra Grue i Hedmark og er datter av politikeren Grethe G. Fossum. Hun er blant annet utdannet ved Journalisthøgskolen i Oslo og Universitetet i Oslo.

Hun startet karrieren som journalist i Østlendingen (1993–1995). Deretter var hun politisk reporter i TV 2 i fire år (1996–2000) og programleder og utviklingssjef i TVNorge (2000–2006). Ved siden av kanalens nyhetssending Aktuelt, ledet hun debattprogrammet Brutte løfter fra 2000 til 2001. 

Hun var kommunikasjonssjef i Nærings- og handelsdepartementet fra 2006 til 2011, kommunikasjonsdirektør i Norges Bank fra 2011 til 2013, direktør for kommunikasjon- og samfunnskontakt i Rema 1000 fra 2013 til 2021. I 2021 gikk hun til en stilling som seniorrågiver i rådgivningsselskapet Sustainability, fra 2024 daglig leder.

 Referanser 

 Eksterne lenker 



Kategori:Norske journalister
Kategori:Norske kommunikasjonsfolk
Kategori:Norske TV-programledere
Kategori:Programledere for TVNorge
Kategori:Fødselsdato ikke oppgitt
Kategori:Personer fra Grue kommune